31988D0646
L 358/13
JURNALUL OFÍCIAL AL UNIUNII EUROPENE
DECIZIA CONSILIULUI
din 21 decembrie 1988
privind încheierea acordului sub formă de schimb de scrisori între Comunitatea Economică Europeană și Republica Algeriană Democratică și Populară privind importul în Comunitate al concentratelor de tomate originare din Algeria
(88/646/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere recomandarea Comisiei,
întrucât acordul de cooperare între Comunitatea Economică Europeană și Republica Algeriană Democratică și Populară (1) a fost semnat la 26 aprilie 1976 și a intrat în vigoare la 1 noiembrie 1978;
întrucât este necesară aprobarea acordului sub formă de schimb de scrisori între Comunitatea Economică Europeană și Republica Algeriană Democratică și Populară cu privire la importul în Comunitate al concentratelor de tomate originare din Algeria,
DECIDE:
Articolul 1
Acordul sub formă de schimb de scrisori între Comunitatea Economică Europeană și Republica Algeriană Democratică și Populară privind importul în Comunitate al concentratelor de tomate originare din Algeria este aprobat în numele Comunității.
Textul acordului se anexează la prezenta decizie.
Articolul 2
Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
Articolul 3
Prezenta decizie intră în vigoare în ziua următoare datei publicării în Jurnalul Oficial al Comunităților Europene.
Adoptată la Bruxelles, 21 decembrie 1988.